તથા વિકારોથી મલિન થયેલ ચિત્તને નિરંતર શુદ્ધ કરતાં જ રહેવું. મલિન વિચારોને બહાર ફેકી દેવા અને સદ્દ્વિચારનો અંગીકાર કરતાં જ રહેવું જેથી આત્મતત્ત્વ પ્રગટ થાય. આમ કરતાં-કરતાં આત્મતત્ત્વની સમગ્ર અખંડતા અનુભવાય. આમ થાય ત્યારે માનવું કે આત્મતત્ત્વની જાણકારી થઈ આત્મ જ્ઞાન પ્રાપ્ત થયું. આત્મ જ્ઞાન પ્રાપ્ત થાય એટલે આપણા તમામ સંશયોની નાબૂદી થાય છે. આપણો અહંકાર વિલીન થાય છે. આપણા રાગ, દ્વેષ, ઈચ્છાઓ નાબૂદ થાય છે અને આપણે અભયમાં સ્થિર થઈએ છીએ અને પ્રકાશ સ્વરૂપ બહ્મતત્વને પામીએ છીએ. ત્યારે જ આપણે આપણા તમામ બંધનોમાંથી મુક્ત થઈ જઈએ છીએ અને પરમ આનંદ, પરમ સુખ અને પરમ શાંતિ પ્રાપ્ત કરીએ છીએ.